“Visual Assistant” je nov pripomoček, ki bo upamo kmalu našel pot do oseb z ostankom vida. Gre za prilagodljiva elektronska »očala«, namenjena izboljševanju vidne funkcije. Deluje tako na televiziji kot tudi na računalniškem zaslonu in omogoča spremljanje TV programa ali filmov v prilagojeni obliki. Deluje tudi na pametnih telefonih in tablicah, kjer ga uporabnik lahko uporablja za branje besedil oz. kot pripomoček za orientacijo po mestu.

Je prvi pripomoček, ki si ga vsak lahko nastavi natančno glede na potrebe svojega vida. Če naprimer slike vidite neostro zaradi zamotnitve leče, zna Visual Assistant povečati ostrino in kontrast detajlov na sliki. V primeru pa, če imate poleg ostrine še težave s kontrastno občutljivostjo, pa lahko na zaslonu povečate še barvni in svetlobni kontrast. Sistem zna tudi zmanjšati bleščanje, prilagodi svetlost ozadja in pa prilagodi sliko glede na to, ali imate izgubo perifernega ali centralnega vidnega polja.

Pri projektu smo imeli podporo Royal National Institute of the Blind (RNIB), financiral pa ga je sklad za financiranje znanosti Nominet Trust iz Velike Britanije, kljub temu pa je izključno plod slovenskega znanja. Na projektu so sodelovali tudi vrhunski raziskovalci tako s področja narovoslovnih kot tudi tehničnih ved.

Dosedanja testiranja kažejo

res spodbudne rezultate, zato si želimo naš sistem čimprej predstaviti čimvečjemu krogu potencialnih uporabnikov.

Testiranje traja od 5-10 minut po osebi, večinoma pa na testu iščemo specifične prilagoditve, ki bi najbolj pomagale izboljšati sliko za uporabnika. Na vas se obračam s prošnjo, če bi nam lahko pomagali in organizirali testiranje naprave pri članih vašega društva.

Za vsa vprašanja smo vam na voljo preko e-pošte:

marko.mikulin@gmail.com

in telefonske številke 041 485 469

V pričakovanju odgovora vas Lepo pozdravljam,

Matej Zorec

Direktor Visual Assistant Ltd